191.05 ORDNI DWAR L-APPLIKAZZJONI TAT-TAQSIMA III TAL-ATT DWAR L-IMMUNITAJIET U L-PRIVILEĠĠI DIPLOMATIĊI (QORTI EWROPEA TAD-DRITTIJIET TAL-BNIEDEM) L-AVVIŻ LEGALI 79 tal-2013. L-AVVIŻ LEGALI 79 tal-2013. 1. It-titolu ta’ dan l-Ordni hu l-Ordni dwar l-Applikazzjoni tat-Taqsima III tal-Att dwar l-Immunitajiet u l-Privileġġi Diplomatiċi (Qorti Ewropea tad-Drittijiet tal-Bniedem). 2. L-Imħallfin, ir-Reġistratur u d-Deputat Reġistratur tal-Qorti Ewropea tad-Drittijiet tal-Bniedem għandhom igawdu l-immunitajiet u l-privileġġi murija fl-Ewwel u fit-Tieni Skeda li jinsabu ma’ dan l-Ordni. 3. Ftehim dwar il-Privileġġi u l-Immunitajiet tal-Qorti Ewropea tad-Drittijiet tal-Bniedem. (1) L-Artikoli murija fl-iSkedi li jinsabu ma’ dan l-Ordni (li huma Artikoli tal-Ftehim Ġenerali dwar il-Privileġġi u l-Immunitajiet tal-Kunsill tal-Ewropa u s-Sitt Protokoll mal-Ftehim Ġenerali dwar il-Privileġġi u l-Immunitajiet tal-Kunsill tal-Ewropa) għandu jkollhom is-saħħa ta’ liġi f’Malta. (2) L-Artikoli msemmija fis-subartikolu (1) jinsabu fl-Ewwel u fit-Tieni Skeda fl-ilsien Ingliż biss u qed jiġu ppubblikati mal-verżjoni bl-Ingliż ta’ dan l-Ordni.